b'\n_START_ARTICLE_\nLietuvos kompozitori\xc5\xb3 s\xc4\x85junga\n_START_PARAGRAPH_\nLietuvos kompozitori\xc5\xb3 s\xc4\x85junga \xe2\x80\x93 Lietuvos k\xc5\xabrybin\xc4\x97 visuomenin\xc4\x97 organizacija, vienijanti profesionalius Lietuvos kompozitorius ir muzikologus. Skleid\xc5\xbeia, skatina, remia, propaguoja \xc5\xa1iuolaikin\xc4\x99 lietuvi\xc5\xb3 profesionali\xc4\x85j\xc4\x85 muzik\xc4\x85 ir muzikologin\xc4\x99 mint\xc4\xaf Lietuvoje bei u\xc5\xbesienyje. Centras Vilniuje, A. Mickevi\xc4\x8diaus g. 29.\n_START_SECTION_\nIstorija\n_START_PARAGRAPH_\nLietuvos kompozitori\xc5\xb3 s\xc4\x85junga \xc4\xafkurta 1941 m. Kaune, organizacinio komiteto pirmininkas Juozas Gruodis. 1948 m. \xc4\xafvyko pirmasis Lietuvos kompozitori\xc5\xb3 s\xc4\x85jungos suva\xc5\xbeiavimas, kuriame atnaujinta s\xc4\x85jungos veikla, ji priklaus\xc4\x97 TSRS kompozitori\xc5\xb3 s\xc4\x85jungai. 1989 m. Lietuvos kompozitori\xc5\xb3 s\xc4\x85junga atkurta kaip savaranki\xc5\xa1ka organizacija._NEWLINE_Lietuvos kompozitori\xc5\xb3 s\xc4\x85junga nuo 2005 m. yra Lietuvos meno k\xc5\xabr\xc4\x97j\xc5\xb3 asociacijos, nuo 1936 m. \xe2\x80\x93 Tarptautin\xc4\x97s \xc5\xa1iuolaikin\xc4\x97s muzikos draugijos, naryst\xc4\x97 atnaujinta 1989 m., nuo 1992 m. \xe2\x80\x93 Tarptautin\xc4\x97s muzikolog\xc5\xb3 draugijos, nuo 1993 m. \xe2\x80\x93 Europos naujosios muzikos skleid\xc4\x97j\xc5\xb3 konferencijos nar\xc4\x97. Nuo 1971 m. turi skyri\xc5\xb3 Kaune, kaip atskiras juridinis vienetas nuo 2002 m. veikia asociacija Lietuvos kompozitori\xc5\xb3 s\xc4\x85jungos Klaip\xc4\x97dos skyrius (1979\xe2\x80\x932002 m. Klaip\xc4\x97dos skyrius). Nuo 1994 m. veikia Lietuvos kompozitori\xc5\xb3 s\xc4\x85jungos muzikos fondas. 1995 m. prie Lietuvos kompozitori\xc5\xb3 s\xc4\x85jungos \xc4\xafkurtas Lietuvos muzikos informacijos ir leidybos centras, kuris nuo 1998 m. priklauso Tarptautinei muzikos informacijos centr\xc5\xb3 asociacijai. 2005 m. LR kult\xc5\xabros ministerija Lietuvos kompozitori\xc5\xb3 s\xc4\x85jungai suteik\xc4\x97 meno k\xc5\xabr\xc4\x97j\xc5\xb3 organizacijos status\xc4\x85. Visi s\xc4\x85jungos nariai turi meno k\xc5\xabr\xc4\x97jo status\xc4\x85, \xc5\xa1iuo metu tai - 101 kompozitorius ir 59 muzikologai, 5 garb\xc4\x97s nariai.'